PMIndiaData/PMIndiaSum huggingface dataset:
મંત્રીમંડળે ટેલીકોમ સેવા ક્ષેત્રની નાણાકીય ખેંચની સમસ્યાને હળવી કરવા માટેની દરખાસ્તને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ટેલીકોમ સેવા ક્ષેત્રની નાણાકીય ખેંચની સમસ્યાને હળવી કરવા માટેનાં એક દરખાસ્તને મંજૂરી આપી છે, જે નીચે મુજબ છેઃ દૂરસંચાર વિભાગ વર્ષ 2020-21 અને 2021-22 માટે સ્પેક્ટ્રમની હરાજીના હપ્તાની ચૂકવણી મોકૂફ રાખવા માટે ટેલીકોમ સેવા પ્રદાતા (ટીએસપી)ને એક વિકલ્પ આપશે, જે મુજબ તેઓ એક વર્ષ કે બંને વર્ષ માટે હપ્તાની ચૂકવણી મોકૂફ રાખી શકશે. આ મુલતવી રાખવામાં આવેલી રકમ ટીએસપી દ્વારા ચૂકવવામાં આવનાર બાકીનાં હપ્તામાં એકસરખી રીતે વહેંચાયેલી હશે, તે વ્યાજ નિર્ધારિત કરવામાં આવશે અને સંબંધિત સ્પેક્ટ્રમની હરાજી સમયે વ્યાજ લાગુ કરવામાં આવશે, જેથી એનપીવીને સુરક્ષાકવચ મળે. સ્પેક્ટ્રમની હરાજીમાં સ્પેક્ટ્રમ માટે હપ્તાવાર ચૂકવણી મોકૂફ રાખવાથી નાણાકીય ખેંચ અનુભવતા ટેલીકોમ સર્વિસ પ્રદાતાઓ (ટીએસપી)ને રોકડ ખર્ચ કરવામાં રાહત મળશે તથા કાયદેસર દેવાની ચૂકવણી અને બેંકની લોન પર વ્યાજની ચૂકવણી કરવાની સુવિધા મળશે. આ રીતે ટીએસપીની કામગીરી સતત જળવાઈ રહેવાથી રોજગારી અને આર્થિક વૃદ્ધિને વેગ મળશે. ટીએસપીની નાણાકીય સ્થિતિ સુધરવાથી ગ્રાહકોને ગુણવત્તાયુક્ત સેવાઓ મળવાનું જળવાઈ રહેશે. સ્પેક્ટ્રમની ચૂકવણીનાં હપ્તાને મુલતવી રાખવાના નિર્ણયનો અમલ બે વર્ષ માટે પખવાડિયાની અંદર થશે. માનનીય સંચાર મંત્રીની મંજૂરી સાથે લાઇસન્સની શરતોમાં સંશોધન તાત્કાલિક જાહેર કરવામાં આવશે.
પ્રધાનમંત્રી ફોક્સકોનના ચેરમેન શ્રી યંગ લિયુને મળ્યા

પ્રધાનમંત્રી શ્રી નરેન્દ્ર મોદીએ આજે ફોક્સકોનના ચેરમેન શ્રી યંગ લિયુ સાથે મુલાકાત કરી. એક ટ્વિટમાં, પ્રધાનમંત્રીએ કહ્યું: "ફોક્સકોનના ચેરમેન શ્રી યંગ લિયુને મળીને આનંદ થયો. સેમિકન્ડક્ટર સહિત ભારતમાં ઈલેક્ટ્રોનિક્સ ઉત્પાદન ક્ષમતાના વિસ્તરણ માટેની તેમની યોજનાઓનું હું સ્વાગત કરું છું. ઈવી ઉત્પાદન માટેનું અમારું દબાણ નેટ ઝીરો એમિશનની અમારી પ્રતિબદ્ધતાને અનુરૂપ છે."
પ્રગતિ મારફતે પ્રધાનમંત્રીની બેઠક

પ્રધાનમંત્રી શ્રી નરેન્દ્ર મોદીએ આજે સક્રિય શાસન અને સમયસર અમલીકરણ માટે આઇસીટી-આધારિત, મલ્ટિ-મોડલ પ્લેટફોર્મ પ્રગતિ દ્વારા તેમની 22મી બેઠકની અધ્યક્ષતા કરી હતી. પ્રગતિની અગાઉની 21 બેઠકોમાં કુલ રૂ. 8.94 લાખ કરોડનાં રોકાણ સાથે 190 પ્રોજેક્ટ્સની કુલ સમીક્ષા કરવામાં આવી હતી.વળી 17 ક્ષેત્રોમાં સરકારી ફરિયાદોનાં નિવારણની સમીક્ષા પણ કરવામાં આવી હતી. આજે 22મી બેઠકમાં પ્રધાનમંત્રીએ બેંકિંગ ક્ષેત્ર સાથે સંબંધિત ફરિયાદોનું સંચાલન અને નિવારણ કરવા માટે થયેલી પ્રગતિની સમીક્ષા કરી હતી. પ્રધાનમંત્રીએ નાણાકીય સેવાઓનાં સચિવને રુપે ડેબિટ કાર્ડ્સનો ઉપયોગ વધારવાનાં વિકલ્પો ચકાસવા જણાવ્યું હતું. આ કાર્ડ જન ધન ખાતાધારકોને ઇશ્યૂ કરવામાં આવ્યાં છે. પ્રધાનમંત્રીને જન ધન ખાતાધારકોને તેમનાં ખાતા સાથે લિન્ક કરવામાં આવેલ વીમાની જોગવાઈઓનાં ભાગરૂપે પ્રાપ્ત રાહત વિશે પણ ટૂંકમાં જાણકારી આપવામાં આવી હતી. પ્રધાનમંત્રીએ રેલવે, રોડ, પાવર, કોલસા અને ગેસ પાઇપલાઇન ક્ષેત્રોમાં નવ માળખાગત પ્રોજેક્ટ્સમાં થયેલી પ્રગતિની સમીક્ષા કરી હતી. આ પ્રોજેક્ટ્સ તેલંગણા, કર્ણાટક, પશ્ચિમ બંગાળ, મણિપુર, મિઝોરમ, કેરળ, તમિલનાડુ, છત્તિસગઢ, ઝારખંડ અને દિલ્હી સહિત કેટલાંક રાજ્યોમાં પથરાયેલા છે. ઇન્ડિયા મ્યાનમાર ફ્રેન્ડશિપ બ્રીજની પણ સમીક્ષા થઈ હતી. આ પ્રોજેક્ટ્સનું કુલ મૂલ્ય રૂ. 37,000 કરોડ કરતા વધુ છે. પ્રધાનમંત્રીએ રાષ્ટ્રીય હેરિટેજ શહેર વિકાસ અને વિસ્તરણ યોજના (હૃદય) અને દિવ્યાંગ માટે સુગમ્ય ભારત અભિયાન (એક્સેસિબલ ઇન્ડિયા કેમ્પેન)ની પ્રગતિની સમીક્ષા કરી હતી. પ્રધાનમંત્રીએ કહ્યું હતું કે, જ્યારે કેન્દ્ર સરકારનાં નાણાં વિભાગો અત્યારે ગવર્મેન્ટ ઇ-માર્કેટપ્લેસ (જીઇએમ)નો ઉપયોગ કરે છે, જ્યારે ફક્ત 10 રાજ્યોએ અત્યાર સુધી તેનો ઉપયોગ કરવા આતુરતા દાખવી છે. પ્રધાનમંત્રીએ જણાવ્યું હતું કે, જીઇએમ ખરીદીને વેગ આપે છે અને પારદર્શકતા વધારે છે, તેમજ સ્થાનિક સ્તરે ઉદ્યોગસાહસિકતાને પ્રોત્સાહન આપે છે. તેમણે તમામ મુખ્ય સચિવોને લીકેજ અને વિલંબ લઘુતમ કરવા શક્ય તમામ ઉપાયોનો ઉપયોગ ચકાસવા જણાવ્યું હતું. જીએસટી પર પ્રધાનમંત્રીએ કહ્યું હતું કે, જ્યારે સમગ્ર દેશનાં વેપારીઓ સકારાત્મક છે અને કરવેરાની આ નવી વ્યવસ્થા અપનાવી લીધી છે, ત્યારે તેમની સમસ્યાઓ ઝડપથી ઉકેલી શકાય તેવી કામગીરી કરવાની તાતી જરૂર છે. તેમણે મુખ્ય સચિવોને આ સંબંધમાં જિલ્લા વહીવટીતંત્રનો ઉપયોગ કરવા અપીલ કરી હતી, જેથી નાનાં વેપારીઓ નવી વ્યવસ્થા સરળતાપૂર્વક અને ઝડપથી અપનાવી શકે. તેમણે ભાર મૂક્યો હતો કે, નાનાં વ્યવસાયોએ પણ જીએસટી નેટવર્કમાં નોંધણી કરાવવી જોઈએ, જેથી તેઓ વ્યાવસાયિક તકોનો લાભ લઈ શકે. તેમણે જણાવ્યું હતું કે, સામાન્ય નાગરિક અને વેપારીને આ ઐતિહાસિક કરવેરા વ્યવસ્થાથી લાભ થવો જોઈએ. પ્રધાનમંત્રીએ ડિજિટલ પેમેન્ટને પ્રોત્સાહન આપવા અને લેસ કેશ સોસાયટીનું સર્જન કરવા માટે કાયમી પ્રયાસો કરવા પણ અપીલ કરી હતી.
પ્રધાનમંત્રીએ પ્રસિદ્ધ સાહિત્યકાર મનોરમા મહાપાત્રાના અવસાન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પ્રસિદ્ધ સાહિત્યકાર મનોરમા મહાપાત્રા જીના અવસાન અંગે ઊંડો શોક વ્યક્ત કર્યો છે. એક ટ્વિટમાં પ્રધાનમંત્રીએ કહ્યું; "પ્રખ્યાત સાહિત્યકાર મનોરમા મહાપાત્રા જીના અવસાનથી દુ:ખી છું. તેમને વિવિધ મુદ્દાઓ પર તેમના લખાણો માટે યાદ કરવામાં આવશે. તેમણે મીડિયામાં સમૃદ્ધ યોગદાન પણ આપ્યું અને વ્યાપક સમુદાયિક સેવા પણ કરી. તેમના પરિવાર અને પ્રશંસકો પ્રત્યે સંવેદના. ઓમ શાંતિ . "
પ્રધાનમંત્રી અખિલ ભારતીય વાઘ આકલન – 2018નાં ચોથા ચક્રનાં પરિણામો જાહેર કરશે

પ્રધાનમંત્રી મોદી 29 જુલાઈ, 2019ને સોમવારે લોક કલ્યાણ માર્ગ પર અખિલ ભારતીય વાઘ આકલન – 2018ના ચોથાં ચક્રનાં પરિણામો જાહેર કરશે. વાઘ આકલન અભ્યાસ કવરેજ, નમૂનાની સંખ્યા અને કેમેરા ટ્રેપિંગની સંખ્યાની દૃષ્ટિએ વન્યજીવ માટે હાથ ધરવામાં આવેલો વિશ્વનો સૌથી મોટો સર્વે હોવાનું માનવામાં આવે છે. ભારત દર ચાર વર્ષે અખિલ ભારતીય વાઘ આકલન હાથ ધરે છે. આ આકલનનાં ત્રણ ચક્ર અનુક્રમે વર્ષ 2006, વર્ષ 2010 અને વર્ષ 2014માં પૂર્ણ થયાં હતા. સરકાર અને રાષ્ટ્રીય વાઘ સંરક્ષણ પ્રાધિકરણ પણ જળવાયુ પરિવર્તનની નુકસાનકારક અસર ઘટાડવામાં વાઘનું આર્થિક મૂલ્ય પણ હાથ ધરે છે. કાયદેસર વાઘ સંરક્ષણ યોજના દ્વારા આ પ્રકારનાં હસ્તક્ષેપો અને પ્રક્રિયાઓ હાથ ધરવામાં આવે છે, જે સુનિશ્ચિત કરે છે કે આ યોજના સંસ્થાગત છે.
પ્રધાનમંત્રીએ પ્રથમ ખેલો ઇન્ડિયા યુનિવર્સિટી ગેમ્સનો શુભારંભ કરાવ્યો

પ્રધાનમંત્રીએ આજે ઓડિશામાં પ્રથમ ખેલો ઇન્ડિયા યુનિવર્સિટી ગેમ્સનો વીડિયો લિંકથી શુભારંભ કરાવ્યો હતો. આ પ્રસંગે ઉપસ્થિતોને સંબોધતા પ્રધાનમંત્રીએ જણાવ્યું હતું કે, આજે માત્ર એક ટુર્નામેન્ટનો પ્રારંભ નથી થઇ રહ્યો પરંતુ ભારતમાં રમતગમતની ચળવળના આગામી તબક્કાની શરૂઆત થઇ રહી છે. અહીં તમે માત્ર એકબીજા સાથે સ્પર્ધા નથી કરી રહ્યા પરંતુ તમે તમારી જાત સાથે પણ સ્પર્ધામાં ઉતર્યા છો. પ્રધાનમંત્રીએ જણાવ્યું હતું કે, “હું ટેકનોલોજીના માધ્યમથી તમારી સાથે જોડાયેલો છુ, પરંતુ હું ત્યાંનો માહોલ, ત્યાંના લોકોનો ઉત્સાહ અને ધગશ તેમજ ઊર્જાનો અનુભવ કરી શકુ છુ. ભારતના ઇતિહાસમાં પ્રથમ ખેલો ઇન્ડિયા યુનિવર્સિટી ગેમ્સનો આજથી ઓડિશામાં શુભારંભ થઇ રહ્યો છે. આ ભારતના રમતજગતના ઇતિહાસમાં એક ઐતિહાસિક ઘડી છે. ભારતના રમતગમતના ભવિષ્ય માટે પણ આ ઘણું મોટું પગલું છે.” પ્રધાનમંત્રીએ ઉમેર્યું હતું કે, ખેલો ઇન્ડિયા અભિયાને રમતગમતમાં લોકોની રુચિ વધારવામાં અને દેશના દરેક ખૂણામાંથી કૌશલ્ય ધરાવતા યુવાનોને પારખવામાં મહત્વની ભૂમિકા નિભાવી છે. 2018માં જ્યારે ખેલો ઇન્ડિયા રમતોત્સવનો પ્રારંભ થયો ત્યારે 3500 ખેલાડીઓએ ભાગ લીધો હતો. પરંતુ માત્ર ત્રણ વર્ષમાં જ ખેલાડીઓની સંખ્યા વધીને લગભગ બમણી થઇને 6000નો આંકડો વટાવી ગઇ છે. પ્રધાનમંત્રીએ જણાવ્યું હતું કે, “આ વર્ષે, ખેલો ઇન્ડિયા શાળા રમતોત્સવમાં 80 વિક્રમો તુટ્યા હતા. તેમાંથી 56 વિક્રમો આપણી દીકરીઓના નામે છે, આપણી દીકરીઓએ જીતી બતાવ્યું છે, આપણી દીકરીઓએ આશ્ચર્યજનક કામ કરી બતાવ્યું છે. મહત્વની વાત એ છે કે, આ અભિયાન હેઠળ જે કૌશલ્યવાન ખેલાડીઓ મળે છે તેઓ મોટા શહેરોમાંથી નહીં પરંતુ નાના નગરોમાંથી આવે છે.” પ્રધાનમંત્રીએ ઉલ્લેખ કર્યો હતો કે, છેલ્લા 5-6 વર્ષથી ભારતમાં રમતગમતમાં ભાગ લેવા માટે લોકોને પ્રોત્સાહિત કરવા ગંભીરતાપૂર્વક પ્રયાસો કરવામાં આવ્યા છે. કૌશલ્યવાન ખેલાડીઓને પારખવામાં, તાલીમ અને પસંદગીની પ્રક્રિયામાં પારદર્શકતાને પ્રોત્સાહન આપવામાં આવે છે. પ્રધાનમંત્રીએ જણાવ્યું હતું કે, “આ એવા ખેલાડીઓ છે જેઓ ટોક્યો ઓલિમ્પિક્સમાં ભાગ લઇ શકે છે. આ યોજનાનો લાભ લેનારા ખેલાડીઓએ કોમનવેલ્થ ગેમ્સ, એશિયન ગેમ્સ, એશિયન પેરા ગેમ્સ, યુથ ઓલિમ્પિક્સ જેવા વિવિધ રમતગમત કાર્યક્રમોમાં દેશને 200થી વધુ ચંદ્રકો અપાવ્યા છે. આગામી વર્ષોમાં, 200થી વધુ ચંદ્રકો જીતવાનું લક્ષ્ય છે અને સૌથી મહત્વની વાત કે, તમારું પોતાનું પરફોર્મન્સ સુધારવાનું અને તમારી પોતાની શક્તિઓને નવી ઊંચાઇ આપવાનું છે.”
પ્રધાનમંત્રી ભીલવાડા રાજસ્થાનના શ્રી બલવંત કુમાવતને મળ્યા

પ્રધાનમંત્રી શ્રી નરેન્દ્ર મોદી 21 ઓગસ્ટ, 2015ના રોજ ભીલવાડા, રાજસ્થાનના શ્રી બલવંત કુમાવતને મળ્યા. બે વર્ષ પહેલા શ્રી કુમાવતે ઊંડી ઈચ્છા વ્યક્ત કરી હતી કે નરેન્દ્ર મોદી પ્રધાનમંત્રી બને. તેમણે “પ્રધાનમંત્રી શ્રી નરેન્દ્ર મોદી” સાથે મુલાકાત ન થવા સુધી બૂટ-ચપ્પલ ન પહેરવાની પ્રતિજ્ઞા લીધી હતી. ત્યારથી તેઓ ખુલ્લા પગે રહેતા હતા. પ્રધાનમંત્રીને મળ્યા બાદ તેમણે ફૂટવેર પહેરવાનું ચાલુ કર્યું. પ્રધાનમંત્રીએ શ્રી કુમાવાતને રાષ્ટ્ર નિર્માણના સકારાત્મક કાર્યમાં ઉર્જા લગાવવાની સલાહ આપી. તેમણે શ્રી કુમાવાતને આગ્રહ કર્યો કે તેઓ એવી કોઈ પ્રતિજ્ઞા ન લે જેનાથી શરીરને તકલીફ પડે.
પ્રધાનમંત્રીએ દૂતી ચંદને મહિલાઓની 100મીટર દોડમાં સુવર્ણ ચંદ્રક જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ મહિલાઓની 100 મીટર દોડમાં સુવર્ણ ચંદ્રક જીતવા બદલ દૂતી ચંદને અભિનંદન પાઠવ્યા હતા. પ્રધાનમંત્રીએ કહ્યું કે, “અસાધારણ રમતવીરની અદ્વિતીય સિદ્ધિ! મહિલાઓની 100 મીટરદોડની ફાઈનલમાં સખત પરિશ્રમ અને સારા પ્રદર્શન દ્વારા સુવર્ણ ચંદ્રક જીતવા બદલ દૂતી ચંદને અભિનંદન. તમે ભારતને ગૌરવ અપાવ્યું છે.”
પ્રધાનમંત્રીએ સોઇલ હેલ્થ કાર્ડ્સ અને પ્રધાનમંત્રી ફસલ વીમા યોજનાની સમીક્ષા કરી

પ્રધાનમંત્રી શ્રી નરેન્દ્ર મોદીએ આજે કૃષિ ક્ષેત્ર સાથે સંબંધિત બે મુખ્ય યોજનાઓની પ્રગતિની સમીક્ષા કરી હતી – સોઇલ હેલ્થ કાર્ડ્સ અને પ્રધાનમંત્રી ફસલ બીમા યોજના. પ્રધાનમંત્રીને જાણકારી આપવામાં આવી હતી કે 16 રાજ્યો/કેન્દ્રશાસિત પ્રદેશોએ સોઇલ હેલ્થ કાર્ડ્સ વિતરણનું પ્રથમ ચક્ર પૂર્ણ કર્યું છે તથા બાકીના રાજ્યોમાં ગણતરીના અઠવાડિયાની અંદર પૂર્ણ થવાની શક્યતા છે. પ્રધાનમંત્રીએ પ્રગતિની સમીક્ષા કરીને કહ્યું હતું કે, નમૂનાની ગ્રિડ (સેમ્પલિંગ ગ્રીડ)ની અંદર અને વિવિધ જમીન પરીક્ષણ પ્રયોગશાળાઓ એમ બંનેની અંદર વેરિએશન માટે યોગ્ય તપાસ થવી જોઈએ. તેમણે ઉમેર્યું હતું કે, આનાથી રિપોર્ટમાં ગુણવત્તાને સુનિશ્ચિત કરવામાં મદદ મળશે. પ્રધાનમંત્રીએ એવું ભારપૂર્વક જણાવ્યું હતું કે, સોઇલ હેલ્થ કાર્ડ્સ વિસ્તારમાં સ્થાનિક બોલી મુજબ પ્રિન્ટ થયેલું હોવું જોઈએ, જેથી ખેડૂતો તેને સરળતાપૂર્વક વાંચી-સમજી શકે. આધુનિક ટેકનોલોજીના ઝડપી સ્વીકારને પ્રોત્સાહન આપવા પ્રધાનમંત્રીએ જણાવ્યું હતું કે, હાથમાં પકડી શકાય તેવા ઉપકરણો મારફતે જમીનનું પરીક્ષણ શક્ય બનશે. તેમણે અધિકારીઓને આ કવાયતમાં સ્ટાર્ટ-અપ્સ અને ઉદ્યોગસાહસિકતાને સાંકળવાની સંભવિતતા ચકાસવા વિનંતી કરી હતી. પ્રધાનમંત્રી ફસલ વીમા યોજના પર પ્રધાનમંત્રીને જાણકારી આપવામાં આવી હતી કે, વર્ષ 2016ની ખરીફ સિઝન અને 2016-17માં રવી સિઝનમાં રૂ. 7700 કરોડના દાવા ચુકવવામાં આવ્યા છે અને 90 લાખથી વધારે ખેડૂતોને લાભ થયો છે. અધિકારીઓએ એવું પણ જણાવ્યું હતું કે, સ્માર્ટફોન, રિમોટ સેન્સિંગ, સેટેલાઇટ ડેટા અને ડ્રોન્સ સહિત આધુનિક ટેકનોલોજીનો ઉપયોગ ઝડપી ડેટા કલેક્શન માટે ઉપયોગ થાય છે, જે પાક વીમાના દાવા સાથે સંબંધિત છે. આ સમીક્ષા બેઠકમાં કૃષિ મંત્રાલય, નીતિ આયોગ અને પ્રધાનમંત્રી કાર્યાલય (પીએમઓ)ના વરિષ્ઠ અધિકારીઓ ઉપસ્થિત હતા.
પ્રધાનમંત્રીએ શિવગિરી મઠમાં શ્રી નારાયણ ગુરુને શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ આજે કેરળના વરકાલામાં શિવગિરીની મુલાકાત લીધી. તેમણે મહાન સુધારક શ્રી નારાયણ ગુરુને શ્રદ્ધાંજલિ પણ અર્પણ કરી. પ્રધાનમંત્રીનું પહેલા મહા સમાધિ મંદિર અને ત્યારબાદ વેદિકા મંદિરમાં પ્રાર્થના દરમિયાન લોકોએ ઉત્સાહપૂર્વક સ્વાગત કર્યું. આ દરમિયાન ત્યાં એક સભાને સંબોધિત કરતા પ્રધાનમંત્રીએ કહ્યું કે તેઓ ભાગ્યશાળી છે કે તેમને શ્રી નારાયણ ગુરુના આશીર્વાદ પ્રાપ્ત થયા હતા. તેમણે કહ્યું કે સમાજના ગરીબ, વંચિત અને દલિત વર્ગો માટે કામ કરવા માટે શ્રી નારાયણ ગુરુ તેમની પ્રેરણા છે.
વસ્ત્ર અને પરિધાન ક્ષેત્રમાં રોજગારીના સર્જન અને નિકાસને પ્રોત્સાહન આપવા માટે વિશેષ પેકેજ

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આગામી 3 વર્ષોમાં વસ્ત્ર અને પરિધાન ઉદ્યોગમાં એક કરોડ નોકરીઓનું સર્જન કરવા માટે સુધાર પેકેજની જાહેરાત કરી છે. આ પેકેજમાં કેટલાક એવા ઉપાયો સામેલ છે જે શ્રમિકોને અનુકૂળ છે અને રોજગારી સર્જન, મોટા અર્થતંત્ર તથા નિકાસને પ્રોત્સાહન આપશે. આ ઉપાયોથી આગામી 3 વર્ષોમાં નિકાસમાં 30 બિલિયન યુએસ ડોલરની સંચયી વૃદ્ધિ થશે અને રૂ. 74,000 કરોડનું રોકાણ થશે. મોટા ભાગની નવી નોકરીઓ મહિલાઓને મળવાની શક્યતા છે કારણ કે પરિધાન ઉદ્યોગ લગભગ 70% મહિલાઓને રોજગારી પુરી પાડે છે. આ પ્રકારે આ પેકેજ મહિલા સશક્તિકરણના માધ્યમથી સામાજિક પરિવર્તનમાં સહાયક થશે. જાહેર કરાયેલ પેકેજની મુખ્ય વિશેષતાઓ નીચે મુજબ છે. ક. કર્મચારી ભવિષ્ય નિધિ યોજનામાં સુધારો.
પ્રધાનમંત્રીએ શ્રી રામ જેઠમલાણીનાં નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પીઢ વકીલ અને ભૂતપૂર્વ કેન્દ્રીય મંત્રી શ્રી રામ જેઠમલાણીનાં અવસાન પર શોક વ્યક્ત કર્યો છે. પ્રધાનમંત્રીએ કહ્યું હતું કે, “શ્રી રામ જેઠમલાણીજીનાં નિધન સાથે ભારતે ઉત્કૃષ્ટ કક્ષાનાં વકીલ અને પ્રતિષ્ઠિત જાહેર હસ્તી ગુમાવી છે, જેમણે કોર્ટ અને સંસદ એમ બંનેમાં કિંમતી પ્રદાન કર્યું હતું. તેઓ વિનોદવૃત્તિ ધરાવતાં હતાં, હંમેશા ઉત્સાહમાં રહેતાં હતાં અને કોઈ પણ વિષય પર પોતાનો સ્પષ્ટ અભિપ્રાય વ્યક્ત કરતાં ક્યારેય ખચકાટ અનુભવતા નહોતા. શ્રી રામ જેઠમલાણીજીનાં વ્યક્તિત્વનાં શ્રેષ્ઠ પાસામાંનું એક પાસું પોતાનાં મનની વાત નિર્ભિક રીતે રજૂ કરવાનું હતું. કટોકટીનાં કસોટીનાં દિવસ દરમિયાન જાહેર સ્વતંત્રતા માટે તેમની લડાઈ અને તેમનું મનોબળ હંમેશા યાદ રહેશે. જરૂરિયાતમંદોને મદદ કરવી તેમનાં વ્યક્તિત્વનું અભિગન્ન અંગ હતું. મને શ્રી રામ જેઠમલાણીજી સાથે વાર્તાલાપ કરવા અનેક તકો મળી હતી. આ માટે હું મારી જાતને નસીબદાર ગણું છું. આ દુઃખદ ક્ષણોમાં એમનાં પરિવાર, મિત્રો અને તેમના અનેક પ્રશંસકોને મારી સાંત્વના. તેમની અનુપસ્થિતિ હોય શકે છે પરંતુ તેમનું પથપ્રદર્શક કાર્ય હંમેશા યાદ રહેશે! ઓમ શાંતિ!”
શંઘાઈ પાર્ટીના સચિવ અને ચાઇના કોમ્યુનિસ્ટ પાર્ટી ઓફ સેન્ટ્રલ કમિટીના રાજકીય બ્યુરોના સભ્ય શ્રી હાન ઝેંગે પ્રધાનમંત્રી સાથે મુલાકાત કરી.

શંઘાઈ પાર્ટીના સચિવ અને ચાઇના કોમ્યુનિસ્ટ પાર્ટી ઓફ સેન્ટ્રલ કમિટીના રાજકીય બ્યુરોના સભ્ય શ્રી હાન ઝેંગે આજે (5-5-2016) પ્રધાનમંત્રી શ્રી નરેન્દ્ર મોદી સાથે મુલાકાત કરી. પ્રધાનમંત્રીએ ગયા વર્ષમાં તેમની ચીન યાત્રા દરમિયાન શંઘાઈમાં શ્રી હાન જેંગની સાથે તેમની વાતચીતને યાદ કરી. શ્રી જેંગે કહ્યું કે પ્રધાનમંત્રી શ્રી મોદીની ગયા વર્ષની શંઘાઈ યાત્રાના પરિણામ સ્વરૂપ ભારતની બાબતમાં જાગૃતતા વધી છે અને શંઘાઈના લોકો દ્વારા ભારત યાત્રામાં વૃદ્ધિ થઈ છે. પ્રધાનમંત્રીએ કહ્યું કે મુંબઈ-શંઘાઈ સહાયક શહેર સમજૂતીથી ભારત અને ચીનની આર્થિક રાજધાનીઓની વચ્ચે સંબંધ વધુ સુદૃઢ બન્યા છે. પ્રધાનમંત્રીએ કહ્યું કે ભારત-ચીન પ્રાંતિય નેતાઓના મંચની રચના પણ બંને દેશોની વચ્ચે દ્વિપક્ષીય સંબંધોને વધુ પ્રગાઢ બનાવવાની દિશામાં સ્વાગત યોગ્ય પગલું છે. પ્રધાનમંત્રી શ્રી નરેન્દ્ર મોદી અને શ્રી હાન જેંગને વર્તમાન વૈશ્વિક, આર્થિક પરિદ્રશ્ય પર પણ ચર્ચા તરફ કહ્યું કે ભારત અને ચીનની મજબૂત આર્થિક વૃદ્ધિ વૈશ્વિક અર્થવ્યવસ્થાની વૃદ્ધિના ઈંજનના રૂપમાં કાર્ય કરી શકે છે.
પ્રધાનમંત્રીએ ભારતીઓને બહાર કાઢવા માટે એર ઇન્ડિયાની  સરાહના કરી

પ્રધાનમંત્રી શ્રી નરેન્દ્ર મોદીએ કોવિડ-19 વેશ્વિક મહામારીમાં વિદેશમાં ફસાયેલા ભારતીયોને ત્યાંથી બહાર કાઢવા માટે એર ઇન્ડિયાની સરાહના કરી હતી. પ્રધાનમંત્રીએ ટ્વીટમાં લખ્યું હતું કે, એર ઇન્ડિયાની આ ટીમ પર અમને ખૂબ ગર્વ છે. એમણે જબરદસ્ત ઉત્સાહ દર્શાવ્યો છે અને માનવતાને ઊંચાઈ બક્ષી છે. એમના આ ઉત્કૃષ્ટ પ્રયાસોની ભારતભરમાં ઘણા લોકોએ પ્રશંસા કરી છે. #
મંત્રીમંડળે કેન્દ્રિય આરોગ્ય સેવા (સીએચએસ) સિવાયનાં ડૉક્ટર્સની નિવૃત્ત વય વધારીને 65 વર્ષ કરવા મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે ઇન્ડિયન રેલવેઝ મેડિકલ સર્વિસનાં ડૉક્ટર્સ માટે નિવૃત્ત વય વધારીને 65 વર્ષ કરવાની કાર્યોત્તર મંજૂરી આપી છે. મંત્રીમંડળે ઉચ્ચ શિક્ષણ વિભાગ હેઠળ કાર્યરત સેન્ટ્રલ યુનિવર્સિટીઓ અને આઇઆઇટી (સ્વાયત્ત સંસ્થાઓ)માં કાર્યરત ડૉક્ટર્સ તથા જહાજ મંત્રાલય હેઠળ મુખ્ય બંદર ટ્રસ્ટ (સ્વાયત્ત સંસ્થાઓ)માં ડૉક્ટર્સ માટે નિવૃત્ત વય વધારીને 65 વર્ષ કરવાની કાર્યોત્તર મંજૂરી પણ આપી છે. સંબંધિત મંત્રાલયો/વિભાગો [આયુષ (આયુષ ડૉક્ટર્સ) મંત્રાલય, ડિરેક્ટર જનરલ ઓફ આર્મ્ડ ફોર્સીસ મેડિકલ સર્વિસ હેઠળ સંરક્ષણ વિભાગ (સિવિલિયન ડૉક્ટર્સ), સંરક્ષણ ઉત્પાદન વિભાગ (ઇન્ડિયન ઓર્ડનન્સ ફેક્ટરીઝ હેલ્થ સર્વિસ મેડિકલ ઓફિસર્સ), સ્વાસ્થ્ય અને પરિવાર કલ્યાણ વિભાગ હેઠળ ડેન્ટલ ડૉક્ટર્સ, રેલવે મંત્રાલય હેઠળ ડેન્ટલ ડૉક્ટર્સ તથા ઉચ્ચ શિક્ષણ વિભાગ હેઠળ કાર્યરત ઉચ્ચ શિક્ષણ અને ટેકનિકલ સંસ્થાઓમાં કાર્યરત ડૉક્ટર્સ]નાં વહીવટી નિયંત્રણ હેઠળ ડૉક્ટર્સનાં સંબંધમાં નિવૃત્ત થવા માટેની વય વધારીને 65 વર્ષ કરવામાં આવી છે. કેન્દ્રિય મંત્રીમંડળે સંબંધિત મંત્રાલયો/વિભાગો/સંસ્થાઓને, કાર્યકારી જરૂરિયાતો મુજબ વહીવટી હોદ્દાની જવાબદારી ધરાવવા માટે ડૉક્ટરની વયનાં સંબંધમાં ઉચિત નિર્ણય લેવા વધુ સક્ષમ બનાવ્યા છે. આ નિર્ણય દર્દીની વધારે સારી સારસંભાળ, મેડિકલ કોલેજોમાં યોગ્ય શૈક્ષણિક પ્રવૃત્તિઓમાં મદદરૂપ થશે તેમજ સ્વાસ્થ્યની સારસંભાળ સાથે સંબંધિત સેવાઓ પ્રદાન કરવા માટે રાષ્ટ્રીય સ્વાસ્થ્ય કાર્યક્રમોનાં અસરકારક અમલીકરણમાં પણ મદદ કરશે. આ નિર્ણયથી કેન્દ્ર સરકારનાં વિવિધ મંત્રાલયો/વિભાગોનાં આશરે 1445 ડૉક્ટર્સને લાભ થશે. આ નિર્ણયથી બહુ નાણાકીય અસર નહીં થાય, કારણ કે મોટી સંખ્યામાં પદ ખાલી છે અને હાલ કાર્યરત લોકો મંજૂર થયેલા પદો સામે વર્તમાન ક્ષમતામાં કામ કરવાનું ચાલુ રાખશે. પૃષ્ઠભૂમિ • સેન્ટ્રલ હેલ્થ સર્વિસનાં ડૉક્ટર્સની નિવૃત્ત થવાની વય વધારીને 65 વર્ષ કરવામાં આવી હતી, જે 31 મે, 2016થી લાગુ થઈ હતી. • કેન્દ્ર સરકારનાં મેડિસિનની અન્ય શાખાઓના ડૉક્ટર્સ સહિત તમામ ડોક્ટરો દ્વારા સીએચએસ સમાન નિવૃત્તિ વય કરવા અને ડોક્ટરોની અછતને પહોંચી વળવા નિવૃત્ત વય વધારવા માટે વિનંતી કરવામાં આવી હતી.
ગુજરાતના અમદાવાદમાં ટ્રાન્સસ્ટેડિયા “એરેના પ્રોજેક્ટ”ના ઉદ્ઘાટન સમારંભમાં પ્રધાનમંત્રીના સંબોધનનો મૂળ પાઠ

તમામ વરિષ્ઠ મહાનુભાવ અને હિંદુસ્તાનનું નામ રોશન કરનાર મારા ખેલાડી મિત્રો, જે લોકો આ વિસ્તાર સાથે પરિચિત છે, તેઓ જાણતા હશે કે 10 વર્ષ અગાઉ આ કાંકરિયા કેવું હતું. આ ડેરીની તૂટેલી-ફૂટેલી જર્જરિત ઇમારત હતી અને મોટા ભાગે કૂતરા આવીને સૂઈ રહેતા હતા. આ સ્થળ નિર્જન, ઉજ્જડ વેરાન અવસ્થામાં હતું. જો સ્વપ્નો જોવાની તાકાત હોય તો દુનિયા કેવી રીતે બદલી શકાય છે એ તમે અહીં આવીને જોઈ શકો છો. આજે રમતગમતની દુનિયાના જેટલો લોકો અહીં આવ્યા છે, તેમને મારો આગ્રહ છે કે કાર્યક્રમ પૂર્ણ થાય પછી આખું સ્ટેડિયમ ફરીને તમામ સુવિધાઓ જોઈને જજો અને અન્ય લોકોને પણ તમે પ્રેરિત કરો કે હવે હિંદુસ્તાનમાં પણ તમામ વ્યવસ્થાઓ વિકસિત થઈ રહી છે. આ પ્રકારની સુવિધાઓ આપણા ખેલાડીઓ દુનિયાભરમાં જુએ છે. જ્યારે મને આપણા દેશના ખેલાડીઓને મળવાની તક સાંપડી છે, હું તેમની સાથે જોડાયો છું, ત્યારે તેમની સાથે પ્રેમથી વાતો કરું છું, તેમની વાતો સાંભળું છું. મને ક્યારેય આપણા દેશના ખેલાડીઓનો ઉત્સાહ ઓછો હોય તેવું લાગ્યું નથી. તેઓ મહેનત કરવામાં પાછી પાની કરે એવા નથી. મુશ્કેલીઓ વચ્ચે પણ દુનિયાની સામે ભારતનો તિરંગો લહેરાવવા માટેના તેમના ઇરાદા ક્યારેય ઓછા થયા નથી, હંમેશા બુલંદ રહ્યા છે. પણ મુશ્કેલી એ છે કે આપણી પાસે સમર્થ યુવા પેઢી છે, આપણી સામે આખું
પ્રધાનમંત્રીએ વિશાખાપટ્ટનમ ગેસ ગળતર ઘટનાની સમીક્ષા કરી

પ્રધાનમંત્રીની શ્રી નરેન્દ્ર મોદીની અધ્યક્ષતામાં આજે સવારે વિશાખાપટ્ટનમમાં બનેલી ગેસ ગળતરની ઘટનામાં લેવામાં આવેલા પગલાંની સમીક્ષા કરવા માટે ઉચ્ચ સ્તરીય બેઠકનું આયોજન કરવામાં આવ્યું હતું. તેમણે અસરગ્રસ્ત લોકોની સલામતી માટે તેમજ આ આપત્તિના કારણે અસરગ્રસ્ત સ્થળની સુરક્ષા માટે લેવામાં આવેલા તમામ પગલાંની ખૂબ જ વિસ્તૃત ચર્ચા કરી હતી. આ બેઠકમાં સંરક્ષણમંત્રી શ્રી રાજનાથસિંહ, ગૃહમંત્રી શ્રી અમિત શાહ અને ગૃહ રાજ્યમંત્રી શ્રી નિત્યાનંદ રાય અને શ્રી જી. કિશન રેડ્ડી તેમજ અન્ય વરિષ્ઠ અધિકારીઓ ઉપસ્થિત રહ્યા હતા. આ દુર્ઘટના અંગે સવારે પ્રથમ માહિતી પ્રાપ્ત થતા જ, પ્રધાનમંત્રી અને ગૃહમંત્રીએ આંધ્રપ્રદેશના મુખ્યમંત્રી સાથે વાત કરી હતી અને ખાતરી આપી હતી કે, પરિસ્થિતિને નિયંત્રણમાં લેવા માટે કેન્દ્ર તરફથી તમામ પ્રકારે પૂરતી સહાય કરવામાં આવશે. તેઓ આ સ્થિતિ પર ખૂબ જ નીકટથી અને સતત દેખરેખ રાખે છે. બેઠક યોજાયા પછી, તાત્કાલિક કેબિનેટ સચિવે ગૃહ મંત્રાલય, પર્યાવરણ, વન અને જળવાયુ પરિવર્તન મંત્રાલય, રસાયણ અને પેટ્રોકેમિકલ્સ, ફાર્માસ્યુટિકલ, માહિતી અને પ્રસારણ મંત્રાલયના સચિવો; રાષ્ટ્રીય આપત્તિ વ્યવસ્થાપન સત્તામંડળ (
પ્રધાનમંત્રીએ દમણ અને દીવમાં રૂ. 1000 કરોડનાં અનેકવિધ વિકાસકાર્યોનો પ્રારંભ કરાવ્યો

પ્રધાનમંત્રી શ્રી નરેન્દ્ર મોદીએ આજે દમણ અને દીવમાં 1000 કરોડ રૂપિયાના વિવિધ વિકાસકાર્યોનો પ્રારંભ કરાવ્યો. તેમણે આ લાભાર્થીઓને પ્રમાણપત્રો એનાયત કર્યા અને દમણ કોલેજનાં મેદાનમાં એક જાહેર સભાને પણ સંબોધન કર્યું હતું. પ્રધાનમંત્રીએ દમણની આજની જાહેર સભાને વિશાળ સંખ્યામાં એકઠા થયેલા લોકોની સંખ્યાની દ્રષ્ટિએ જ નહીં પરંતુ અહીંથી જાહેર કરવામાં આવેલા વિકાસ કાર્યોની દ્રષ્ટીએ પણ ઐતિહાસિક ઘટના ગણાવી હતી. પ્રધાનમંત્રીએ દમણનાં લોકોને સ્વચ્છતાને સૌથી વધુ મહત્વ આપવાની પ્રક્રિયાને યથાવત ચાલુ રાખવા અપીલ કરી કારણ કે,જ્યાં સ્વચ્છતા હોય છે ત્યાં પ્રવાસનનું ક્ષેત્ર વિકસે છે. તેમણે દમણના લોકો અને વહીવટી તંત્રને, દમણને ખુલ્લામાં શૌચક્રિયા મુક્ત બનાવવા બદલ અભિનંદન પાઠવ્યાં હતાં. તેમણે કહ્યું કે, જે રીતે દમણે ઈ-રીક્ષા અને સીએનજીનાં ઉપયોગ દ્વારા સ્વચ્છતાને એક સાર્વજનિક ઝુંબેશ બનાવી છે તે આપણા સૌને માટે એક અનુકરણીય ઉદાહરણ છે. દમણની સંકલિત સંસ્કૃતિની ભરપુર પ્રશંસા કરતા પ્રધાનમંત્રીએ કહ્યું કે, દમણ એ લઘુ ભારત બની ગયું છે અને સમગ્ર દેશમાંથી આવેલા લોકો અહિં વસવાટ કરે છે અને કામ કરે છે. પ્રધાનમંત્રીએ વધુમાં જણાવ્યું કે માછીમારોના લાભ માટે સરકાર અનેક પગલાઓ ઉઠાવી રહી છે, તેમનો સમગ્ર ભાર માછીમારોનાં જીવનમાં હકારાત્મક પરિવર્તન લાવવાની પ્રતિબદ્ધતાથી પ્રેરિત થઇને ‘બ્લુરિવોલ્યુશન (સમુદ્રી ક્રાંતિ)’ કરવા પર છે. પ્રધાનમંત્રીએ ઉડાન યોજનાં અંતર્ગત અમદાવાદને દીવ સાથે જોડતી એર ઓડીશાની વિમાન સેવાનું ઉદઘાટન કર્યું હતું. તેમણે વીડિયો લીંક મારફતે દમણથી દીવ વચ્ચેની પવન હંસ સેવાનો પણ પ્રારંભ કરાવ્યો હતો. પ્રધાનમંત્રીએ તાજી જન્મેલી બાળકીઓને બેટી બચાવો, બેટી ભણાવો યોજનાં અંતર્ગત ‘બધાઈ કીટ’ એનાયત કરીહતી. તેમણે દમણ અને દીવ વહીવટી તંત્ર દ્વારા વાહનચાલનની મફત તાલીમ મેળવેલ મહિલાઓને પ્રમાણપત્રો એનાયત કર્યા તેમજ શાળાએ જતી વિદ્યાર્થીનીઓને સાયકલનું વિતરણ કર્યું હતું. પ્રધાનમંત્રીએ સીએનજી સંચાલિત વાહનોને પરવાનગી અર્પણ કરી હતી તેમજ પ્રધાનમંત્રી આવાસ યોજના ગ્રામીણ અને શહેરી, પ્રધાનમંત્રી જીવન જ્યોતિ વીમા યોજના, પ્રધાનમંત્રી જીવન સુરક્ષા યોજના અને પ્રધાનમંત્રી મુદ્રા યોજનાનાં લાભાર્થીને પ્રમાણપત્રો એનાયત કર્યા હતા. પ્રધાનમંત્રીએ ઈ-રીક્ષા, પહેલી સવારી અને એમ્બ્યુલન્સનું પણ લોકાર્પણ કર્યું.
પ્રધાનમંત્રી કાલે રાષ્ટ્રીય તબીબ દિવસ નિમિત્તે તબીબોને સંબોધન કરશે

પ્રધાનમંત્રી શ્રી નરેન્દ્ર મોદી 1 જુલાઈ, 2021ના રોજ બપોરે 3 વાગ્યે રાષ્ટ્રીય તબીબ દિવસ નિમિત્તે તબીબોને સંબોધન કરશે. પ્રધાનમંત્રીએ એક ટ્વીટમાં કહ્યું, “ભારતને કોવિડ-19 સામેની લડાઈમાં તબીબોનાં અથાક પ્રયાસો માટે ગૌરવ છે. 1 જુલાઈનો દિવસ રાષ્ટ્રીય તબીબ દિવસ તરીકે મનાવાય છે. આવતીકાલે બપોરે 3 વાગ્યે તબીબ સમુદાયને @
કેન્દ્રીય મંત્રિમંડળે કૌશલ્ય વિકાસ અને યોગ્યતાને માન્યતા આપવામાં સહયોગ માટે ભારત અને કતારની વચ્ચે સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે કૌશલ્ય વિકાસ અને યોગ્યતાને માન્યતા આપવાના સહયોગ કરવા માટે ભારત અને કતારની વચ્ચે સમજૂતી કરાર પર (એમઓયૂ) હસ્તાક્ષર કરવાને પોતાની મંજૂરી આપી દીધી છે. આ સમજૂતી કરારથી કાર્યબળ ગતિશીલતા, કૌશલ્ય વિકાસ અને કતારમાં ઉપલબ્ધ વિદેશી નોકરરીઓમાં યુવાનોને નિયોજિત કરવામાં મદદ મળશે.
પ્રધાનમંત્રીએ લોકોને મન કી બાત માટે ઇનપુટ્સ શેર કરવા આમંત્રણ આપ્યું

પ્રધાનમંત્રી શ્રી નરેન્દ્ર મોદીએ 25મી ડિસેમ્બર, 2022ના રોજ સવારે 11 વાગ્યે નિર્ધારિત મન કી બાતના આગામી એપિસોડ માટે લોકોને તેમના ઇનપુટ્સ શેર કરવા આમંત્રણ આપ્યું છે. શ્રી મોદીએ લોકોને નમો એપ,
મંત્રીમંડળે ભારત-આફ્રિકા ફોરમ શિખર સંમેલન (IAFS-III) ની વચનબદ્ધતાનાં અમલીકરણ માટે આફ્રિકામાં મિશન સ્થાપિત કરવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે 2018 થી 2021 દરમિયાનના આગામી ચાર વર્ષના સમયગાળામાં આફ્રિકામાં ભારતનાં નવા 18 મિશન શરૂ કરવાની મંજૂરી આપી હતી. 2018થી 2021ના આ સમયગાળામાં આફ્રિકામાં આ નવા 18 મિશન બરકીના ફાસો, કેમરૂન, કેપ વર્ડે, શાડ, કાંગો ગણતંત્ર, જિબુતી, ઇક્વેટોરિયલ ગિની, એરિટ્રિયા, ગિની, ગિનિયા બિસાઉ, લાઇબેરિયા, મૉરિટાનિયા, રવાન્ડા, સાઓ ટોમ એન્ડ પ્રિન્સીપે, સિયરા લિયોની, સોમાલિયા, સ્વાઝીલેન્ડ અને ટોગોમાં શરૂ કરાશે. આમ આફ્રિકામાં ભારતીય મિશનોની સંખ્યા29માંથી વધીને હવે47 થઇ જશે. આ નિર્ણયથી આફ્રિકન દેશોમાં ભારતીય રાજદૂતાવાસને વેગ મળશે અને આફ્રિકન દેશોમાં ભારતીય સંસ્કૃતિ વિકસાવવામાં ભારતને મદદ મળશે. નવામિશનોના પ્રારંભથી આફ્રિકા સાથે સહકાર વિકસાવવા અને તે અંગેના મિશનના અમલીકરણ તરફના પગલામાં આગળ વધવાની પણ ભારતને તક મળશે.
ભારતનાં અંતરિક્ષ કાર્યક્રમને પ્રોત્સાહન

મંત્રીમંડળે ભારતીય માનવ અંતરિક્ષ વિમાન પહેલઃ ગગનયાન કાર્યક્રમને મંજૂરી આપી બે માનવરહિત અને એક માનવચાલિત વિમાનની યોજના 40 મહિનાઓમાં પ્રથમ માનવચાલિત વિમાન પ્રથમ તબક્કામાં અંદાજે રૂ. 9023 કરોડનો ખર્ચ થશે પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભ્રમણકક્ષાની એક પરિક્રમાથી મહત્તમ સાત દિવસોનાં મિશનનાં ગાળામાં ભૂ-કેન્દ્રિત કક્ષામાં ભારતીય માનવ અંતરિક્ષ વિમાનક્ષમતા ધરાવતાં ગગનયાન કાર્યક્રમને પોતાની મંજૂરી આપી દીધી છે. માનવ નિર્ધારિત જીએસએલવી એમકે-
પ્રધાનમંત્રીએ 103 નેનો સેટેલાઇટ સાથે સંયુક્તપણે પીએસએલવી-સી37 અને કાર્ટોસેટ સેટલાઇટને સફળતાપૂર્વક છોડવા બદલ ઇસરોને અભિનંદન આપ્યા

પ્રધાનમંત્રી શ્રી નરેન્દ્ર મોદીએ ઇસરોને 103 નેનો સેટેલાઇટ સાથે પીએસએલવી-સી37 અને કાર્ટોસેટ સેટેલાઇટ છોડવા બદલ અભિનંદન આપ્યા છે. પ્રધાનમંત્રીએ કહ્યું હતું કે, “ઇસરોને 103 નેનો સેટેલાઇટ સાથે પીએસએલવી-સી37 અને કાર્ટોસેટ સેટેલાઇટ સફળતાપૂર્વક છોડવા બદલ અભિનંદન. ઇસરોની આ નોંધપાત્ર સિદ્ધિ આપણા અવકાશ વિજ્ઞાન સમુદાય અને રાષ્ટ્ર માટે વધુ એક ગર્વ કરવા જેવી બાબત છે. ભારત વૈજ્ઞાનિકોને સલામ કરે છે. આજની અભૂતપૂર્વ સિદ્ધિ પર અંતરિક્ષ વિભાગના સચિવ સાથે વાત કરીને તેમને અને વૈજ્ઞાનિકોની સંપૂર્ણ ટીમને અભિનંદન આપ્યા છે.”